[{"text_idx": "#000000", "text": "Unedau brys Cymru ar 'ymyl y dibyn'"}, {"text_idx": "#000001", "text": "Mae unedau brys yng Nghymru \"ar ymyl y dibyn\" ac mae prinder staff ac ysbytai gorlawn yn golygu bod gormod o gleifion yn disgwyl yn rhy hir - rhai dros 24 awr - mewn unedau brys."}, {"text_idx": "#000002", "text": "Dyna rybudd Pennaeth Coleg Brenhinol Meddygaeth Frys yng Nghymru, er bod y gaeaf hyd yma wedi bod yn fwyn i gymharu gyda'r blynyddoedd diweddar."}, {"text_idx": "#000003", "text": "Mae'r ffigyrau diweddaraf yn dangos ychydig o welliant yn yr amseroedd aros ar draws Cymru."}, {"text_idx": "#000004", "text": "Yn Rhagfyr 2015 fe wnaeth 81.1% o gleifion aros am lai na phedair awr mewn unedau brys - mae hynny'n union yr un canran ag yn Rhagfyr 2014."}, {"text_idx": "#000005", "text": "Ond bu llai o bobl yn disgwyl am fwy na 12 awr i gael eu gweld. Yn Rhagfyr 2014 fe gafodd 96.8% o gleifion eu gweld, eu trin neu eu gyrru adref o fewn 12 awr, ond erbyn Rhagfyr 2015 roedd hynny wedi gwella i 97.6%."}, {"text_idx": "#000006", "text": "Ond o ran ffigyrau roedd y gwelliant yn well gan fod 2487 o bobl wedi aros yn fwy na 12 awr yn 2014 o gymharu a\u0302 1888 fis diwethaf."}, {"text_idx": "#000008", "text": "Yn o\u0302l Llywodraeth Cymru, dyw'r pwysau yma ddim yn \"unigryw i Gymru na'r prinder mewn ymgynghorwyr meddygaeth frys - maen nhw'n gyffredin ar draws Prydain.\""}, {"text_idx": "#000009", "text": "Ond dywedodd Dr Roop fod llenwi'r bylchau yn \"anodd ofnadwy\" a phwysau ar staff yn golygu eu bod yn \"gweithio yn hynod o galed\"."}, {"text_idx": "#000010", "text": "Dywed hefyd fod \"mora\u0302l yn diflannu\" a bod mwy yn rhoi'r gorau i weithio yn y maes meddygaeth frys."}, {"text_idx": "#000011", "text": "\"Yng Nghymru mae trosiant staff meddygaeth frys yn gwaethygu. Dy'n ni ddim wedi llwyddo i benodi ymgynghorwyr newydd ar y lefel yma i gymharu gyda gwledydd eraill. Mae gan Yr Alban 190 o ymgynghorwyr meddygaeth frys, 60 sydd gan Gymru.\""}, {"text_idx": "#000012", "text": "\"Does gan yr un o'r adrannau brys yng Nghymru'r niferoedd mae'r Coleg yn credu sy'n angenrheidiol mewn uned frys. Mae Ysbyty Athrofaol Cymru angen lleiafswm o 20 ymgynghorydd. Yma yn Wrecsam ni angen 10."}, {"text_idx": "#000013", "text": "\"Ry'n ni bedwar yn fyr yn Wrecsam ac mae Ysbyty Athrofaol Cymru yn brin o tua'r un niferoedd hefyd.\""}, {"text_idx": "#000016", "text": "Gyda wardiau'n llawn, mae cleifion yn aml yn gorfod aros yn hir yn yr uned frys, meddai Dr Roop."}, {"text_idx": "#000017", "text": "Mae'n honni bod hyn yn broblem \"gyson\" er ymdrechion y byrddau iechyd i gynnig mwy o welyau mewn ysbytai ac i ohirio llawdriniaethau sydd ddim yn rhai argyfwng ar adegau prysur."}, {"text_idx": "#000018", "text": "Effaith hyn, meddai, yw bod staff yn gorfod edrych ar o\u0302l cleifion am gyfnod hirach - weithiau dros 24 awr - a bod nyrsys yn yr unedau brys yn gorfod gwneud gwaith nyrsys ward."}, {"text_idx": "#000019", "text": "Disgrifiad o\u2019r llun, Dr Robin Roop"}, {"text_idx": "#000020", "text": "Mae Dr Roop hefyd yn rhybuddio y gallai pwysau ar unedau brys waethygu yn yr wythnosau nesa', yn rhannol oherwydd ffliw. Mae hyn i'w weld yn barod eleni."}, {"text_idx": "#000021", "text": "Mae'n canmol Llywodraeth Cymru am eu parodrwydd i drafod gyda'r Coleg yngly\u0302n a\u0302'r pryderon. Ond mae'n dweud bod yna \"lot mwy o waith i wneud\" i ddelio gyda'r pwysau cynyddol ar hyd y flwyddyn ac nid dim ond yn y gaeaf."}, {"text_idx": "#000022", "text": "\"Mae pob adran frys (yng Nghymru) ar y dibyn. Rydyn ni mor agos at sefyllfa lle mae cleifion yn wael iawn yn ein hadrannau ac mi allai hynny gael effaith ar adrannau eraill a chanlyniadau trychinebus."}, {"text_idx": "#000023", "text": "\"Ry'n ni yn gwybod pan mae ambiwlansys yn sownd tu allan i'n hadrannau, mae pobl yn y gymuned yn dioddef am ei bod hi'n amhosib cael yr ambiwlansys yna i'r bobl ar yr adeg iawn.\""}, {"text_idx": "#000024", "text": "Wrth ymateb i sylwadau Dr Roop, dywedodd Llywodraeth Cymru bod yna 23% o ostyngiad wedi bod yn y nifer oedd yn aros mwy na 12 awr mewn adrannau brys ym mis Rhagfyr o'i gymharu a\u0302'r mis blaenorol."}, {"text_idx": "#000025", "text": "Ond maen nhw'n cydnabod bod yna \"fwy o waith i wneud\" ac y byddan nhw'n parhau i weithio gyda'r Coleg Brenhinol ac arbenigwyr yn y maes."}, {"text_idx": "#000026", "text": "Annog pobl i gael eu brechu rhag ffliw18 Ionawr 2016'Pwysau sylweddol' ar ysbytai6 Ionawr 2016"}, {"text_idx": "#000027", "text": "Annog pobl i gael eu brechu rhag ffliw"}, {"text_idx": "#000028", "text": "Prif StraeonEisteddfod: Corau'n galw am ailystyried newidiadauPublished9 awr yn o\u0302lUndeb prifathrawon yn gwrthod cynnig cyflog newyddPublished11 awr yn o\u0302lMo\u0302n: 'Siom' ymgyrchwyr ar o\u0302l caniata\u0301u fferm solarPublished23 awr yn o\u0302l"}, {"text_idx": "#000030", "text": "Undeb prifathrawon yn gwrthod cynnig cyflog newydd"}, {"text_idx": "#000032", "text": "CylchgrawnGoleuadau'r Gogledd yn goleuo'r awyr dros nosLuka Modric\u0301, a'r rhwystrau eraill ar y llwybr i Euro 2024Pafiliwn 20,000 o seddi 1893... a'r ddyled ddaeth wedynIfan Davies: Rhestr chwarae caneuon 'chillout'Lluniau: Cyngerdd 'chillout' Sian EleriSut mae denu adar i'r ardd?Ble nesa' i di\u0302m rygbi Cymru?5 cornel o Gymru ar ochr arall y ffinCarchar yn 'agoriad llygad i anghyfiawnder'"}, {"text_idx": "#000034", "text": "Luka Modric\u0301, a'r rhwystrau eraill ar y llwybr i Euro 2024"}, {"text_idx": "#000040", "text": "5 cornel o Gymru ar ochr arall y ffin"}, {"text_idx": "#000041", "text": "Carchar yn 'agoriad llygad i anghyfiawnder'"}]